EkBass/fiwiki-20250220-pages-articles huggingface dataset:
Juhani Mykkänen

Ilkka Juhani Mykkänen (s. 1984) on suomalainen startup-yrittäjä, kolumnisti ja tietokirjailija. Yhdessä viiden muun henkilön kanssa Mykkänen perusti vuonna 2014 ruokalähettiyhtiö Woltin, jossa hän vastaa nykyään yrityksen lähettimallin vastuullisesta kehittämisestä sekä yrityksen globaalista koronavalmistautumisesta. Vuosina 2012–2013 Mykkänen toimi Helsingin Sanomien Nyt-liitteen, Radio Helsingin ja menotoimituksen esimiehenä. Mykkänen on ollut perustamassa ja on mukana Kerava-nimisessä yhtyeessä, jonka hittejä ovat olleet muun muassa kappaleet "Markku" (yli 4 miljoonaa kuuntelukertaa) ja "Ei kyl pysty", joka on saanut Spotifyssa syksyyn 2023 mennessä myös yli 200 000 kuuntelukertaa. Vuonna 2016 perustetussa yhtyeessä ovat Mykkäsen lisäksi Roope Salminen, Matias Keskiruokanen ja Jarkko Ehnqvist. == Koulutus == Mykkänen on käynyt Kuopion Lyseon lukion ja valmistui vuonna 2003. Hän kirjoitti neljä laudaturia. Hän on valmistunut diplomi-insinööriksi Aalto-yliopistosta opiskeltuaan informaatioverkostojen koulutusohjelmassa vuosina 2004–2011. == Teokset == * * * == Lähteet == == Aiheesta muualla == * Juhani Mykkäsen kotisivut Luokka:Suomalaiset yrittäjät Luokka:Helsingin Sanomien toimittajat Luokka:Suomalaiset tietokirjailijat Luokka:Suomalaiset insinöörit Luokka:Vuonna 1984 syntyneet Luokka:Elävät henkilöt
Gungor

Gungor oli yhdysvaltalainen gospel-musiikkia esittänyt yhtye, jonka perusti aviopari Michael ja Lisa Gungor. Yhtyeen musiikkia ovat verrattu Sufjan Stevensiin, Bon Iveriin ja Arcade Fireen. Uransa aikana yhtye sai kaksi Grammy-ehdokkuutta. ==Ura== Ennen Gungor-nimellä esiintymistä Michael Gungor oli julkaissut kaksi sooloalbumia sekä kaksi albumia vaimonsa kanssa nimellä "The Michael Gungor Band". Nimen vaihdon myötä myös yhtyeen kokoonpano ja musiikillinen tyyli muuttuivat. Ensimmäinen Gungor-nimellä julkaistu albumi Beautiful Things ilmestyi vuonna 2010. Sen tyylilajina oli Sufjan Stevens -tyylinen indie folk ja mukana oli myös post-rock-vaikutteita. Tunnettu gospel-muusikko Israel Houghton oli vierailijana albumin kappaleessa "Heaven". Albumi oli Grammy-ehdokkaana kategoriassa Best Rock or Rap Gospel Album. Vuonna 2011 Gungor julkaisi toisen albuminsa Ghosts Upon the Earth, joka sai Grammy-ehdokkuuden kategoriassa Best Contemporary Christian Music Album, ja live-albumin A Creation Liturgy vuonna 2012. Yhtyeen kolmas studioalbumi I Am Mountain julkaistiin vuonna 2013, jonka jälkeen yhtye esiintyi 60 kaupunkia käsittäneellä kiertueella. Gungor esitti konsertin vuonna 2014 South by Southwest -festivaalilla. Gungor oli noussut yhdeksi arvostetuimmista 2010-luvun gospel-esiintyjistä Yhdysvalloissa. Gungorit olivat kuitenkin alkaneet yksityiselämässään epäillä uskoaan Jumalaan. Heistä tuli ateisteja, ja he ottivat musiikissaan etäisyyttä kristinuskoon, mikä nousi uutiseksi yhdysvaltalaisessa kristillisessä mediassa. Vuonna 2018 Michael Gungor kertoi Twitterissä, ettei hän kutsu itseään enää ateistiksi, vaan vuoden ateistivaiheen jälkeen hän oli alkanut määritellä itsensä mystikoksi. Vuosina 2015-2016 yhtye julkaisi One Wild Life -albumitrilogian, jonka teemana oli ihmisen elämän tarkoitus maailmankaikkeudessa. Albumeilla he käsittelivät myös uskosta luopumisesta seuranneita kokemuksia ja haasteita. Gungor ilmoitti lopettamisestaan alkuvuodesta 2019. He esiintyivät vielä viimeisellä "End of the World" -nimisellä kiertueella, ja julkaisivat Archives-nimisen kokoelmalevyn, jolla oli mukana sekä aiemmin julkaistuja että julkaisemattomia kappaleita. ==Julkaisut== *Beautiful Things (2010) *Ghosts Upon the Earth (2011) *A Creation Liturgy (2012), livealbumi *I Am Mountain (2013) *One Wild Life: Soul (2015) *One Wild Life: Spirit (2016) *One Wild Life: Body (2016) *Archives (2019), kokoelma ==Yhtyeen musiikki== Michael ja Lisa Gungor ovat kuvailleet musiikkiaan siten, ettei se kuulu mihinkään tiettyyn genreen, ja kuvailivat sitä mm. adjektiiveilla "vaihtoehtoinen" ja "kokeellinen". Yhtyeen musiikkia on verrattu Sufjan Stevensiin, Bon Iveriin ja Arcade Fireen, ja sitä on luokiteltu indie rock, post-rock, progressiivinen rock ja soft rock -genreihin. ==Lähteet== ==Aiheesta muualla== *Virallinen kotisivu Luokka:Kristilliset yhtyeet Luokka:Yhdysvaltalaiset duot Luokka:Yhdysvaltalaiset folkyhtyeet Luokka:Yhdysvaltalaiset popyhtyeet Luokka:Yhdysvaltalaiset rockyhtyeet
Resident Evil Village

Resident Evil Village (Village-sana on tyylitelty muodostamaan roomalainen numero VIII numerolle kahdeksan) on Capcomin kehittämä ja julkaisema ensimmäisen persoonan selviytymiskauhupeli. Peli julkaistiin 7. toukokuuta 2021 Windowsille, PlayStation 4:lle, PlayStation 5:lle, Xbox Onelle ja Xbox Series X/S:lle. Peli julkistettiin vuonna 2020, jolloin kerrottiin sen olevan suora jatko-osa Resident Evil 7: Biohazard -pelille ja paljastettiin päähenkilö Ethan Wintersin palaavan. Resident Evil Village sisältää kuuden pelaajan verkkotoimintapelin Resident Evil RE:Versen, joka julkaistiin Windowsille, PlayStation 4:lle ja Xbox Onelle. ReVerse viivästyi vuodelle 2022. Village on ollut myyntimenestys: elokuuhun 2023 mennessä peliä oli myyty 8,3 miljoonaa kappaletta. == Pelaaminen == Peli jatkaa Resident Evil Biohazardin tapaan ensimmäisessä persoonassa. Peli on uudessa sijainnissa edellisen pelin sankarilla Ethan Wintersillä. Winters asuu epämääräisessä Eurooppalaisessa maassa vaimonsa ja tyttärensä kanssa kun tapahtumat menevät pieleen: hänen vaimonsa Mia kuolee ja heidän tyttärensä Rose kidnapataan. Winters päätyy kylään, josta hänen on löydettävä eri purkit ja lopulta kohdattava loppuvastus. Pelaaja liikkuu eri tyrmissä, jotka painottavat erilaisia kauhun lajityyppejä. == Ääniraita == Peli musiikin ovat säveltäneet Shusaku Uchiyama, Marcin Przybylowicz, Nao Sato ja Brian D'Oliveira. Pelin ääniraita on julkaistu toukokuussa 2021. == Ladattava sisältö == Capcom ilmoitti E3 2021 -tapahtumassa, että peliin kehitetään uutta ladattavaa sisältöä. Kesäkuussa 2022 järjestetyssä Capcom Showcase -tapahtumassa Winters' Expansion paljastettiin. Se sisältää uuden tarinalaajennuksen nimeltä Shadows of Rose, jossa Rosemary Winters on pelattavana päähenkilönä kolmannen persoonan kameratilassa sekä kaksi uutta tasoa ja Chris Redfieldin, Lady Dimitrescun ja Karl Heisenbergin pelattavina lisähahmoina Mercenaries-tilassa. Laajennus julkaistiin PlayStation 4, PlayStation 5, Windows-, Xbox One ja Xbox Series X/S -versioille 28. lokakuuta 2022, ja se on tarkoitus julkaista Nintendo Switch -versiolle 2. joulukuuta 2022, ja macOS-versiolle myöhemmin. == Äänirooleissa == == Vastaanotto == Peli on saanut IGN:n arvostelussa arvosanaksi 8/10. Pomotaisteluita kutsuttiin pieneksi pettymykseksi, mutta suuri valikoima vastustajia pitää pelin jännityksen. Maggie Robertson sai The Game Awards -palkinnon parhaasta näyttelijäsuorituksesta (ääninäyttely tai liikkeenkaappaus). == Lähteet == == Aiheesta muualla == * * * * Virallinen sivusto Luokka:Vuoden 2021 videopelit Village Luokka:Windows-pelit Luokka:PlayStation 4 -pelit Luokka:PlayStation 5 -pelit Luokka:Xbox One -pelit Luokka:Xbox Series X- ja Series S -pelit
Luettelo Children of Bodomin kappaleista

Luettelo Children Of Bodomin kappaleista. == A == * All For Nothing * All Twisted * Angels Don't Kill * Are You Dead Yet? == B == * Banned From Heaven * Bastards Of Bodom * Bed Of Razors * Black Window * Blooddrunk * Bodom After Midnight * Bodom Beach Terror * Bodom Blue Moon == C == * Children Of Bodom * Children Of Decadence * Chokehold * Cry Of The Nihilist == D == * Damaged Beyond Repair * Dead Man's Hand On You * Deadnight Warrior * Done With Everything, Die For Nothing * Downfall == E == * Everytime I Die == F == * Follow The Reaper == G == * Glass Houses == H == * Halo Of Blood * Hate Crew Deathroll * Hate Me! * Hatebreeder * Hecate's Nightmare * Hellhounds On My Trail * Hexed * Hold Your Tongue * Horns == I == * I Hurt * I Worship Chaos * If You Want Peace...Prepare For War * In The Shadows * In Your Face == K == * Kick In A Spleen * Kissing The Shadows * Knuckleduster == L == * Lake Bodom * Lil Bloodred Ridin' Hood * Living Dead Beat * Lobodomy == M == * Mask Of Sanity * Morrigan * My Bodom == N == * Needled 24/7 * Next In Line * Northern Comfort * Northpole Throwdown * Not My Funeral == O == * One Bottle And A Knee Deep * One Day You Will Cry == P == * Platitudes And Barren Words * Prayer For The Afflicted * Punch Me I Bleed * Pussyfoot Miss Suicide == R == * Red Light In My Eyes Pt.1 * Red Light In My Eyes Pt.2 * Relentless Reckless Forever * Relapse * Roadkill Morning * Roadtrip To Hell And Back == S == * Say Never Look Back * Scream For Silence * Shovel Knockout * Silent Night, Bodom Night * Sixpounder * Smile Pretty For The Devil * Soon Departed * Suicide Bomber == T == * Taste Of My Scythe * The Nail * This Road * Tie My Rope * Touch Like An Angel Of Death * Towards Death End * Transference * Trashed, Lost & Strungout * Triple Corpse Hammerblow == U == * Ugly * Under Grass And Clover == W == * Warheart * Was It Worth It? * Waste Of Skin * We're Not Gonna Fall * Widdershins * Wrath Within == Y == * Your Better Off Dead * Your Days Are Numbered Children of Bodom *
Brasilian presidentinvaali 1989

Brasilian presidentinvaali 1989 järjestettiin 15. marraskuuta 1989. Vaalit ovat ensimmäiset, joissa on mahdollisuus valita Brasilian presidentti suoralla kansanvaalilla. Koska kukaan ehdokas ei saanut ensimmäisellä kierroksella yli 50% äänistä, niin toinen kierros järjestettiin 17. joulukuuta 1989. Toiselle kierrokselle pääsivät Kansallisen jälleenrakennus puolueen ehdokas Fernando Collor de Mello sekä Työväenpuolueen ehdokas Luiz Inácio Lula da Silva. Fernando Collor de Mello voitti vaalit niukasti 53,03% ääniosuudella. ==Lähteet== == Aiheesta muualla == Luokka:Vuoden 1989 vaalit Presidentinvaali 1989 Luokka:Brasilian presidentinvaalit
Luettelo Kuben kappaleista

Luettelo Kuben kappaleista. == # == * 100 == A == * Ali * All Jucci * Antisankari * Antistara * Apollo * Avopaku == B == * Bars * Bola == C == * Chevy Flow * Chillaa Jo == D == * Delhi * Dena Swag * Duuni * Duussei x Veroi == E == * Ei Tanssi Ei Laula * Elon == F == * Fakappaa * Feng Shui * Finessaan * Flippaa * Follaa * Frendi == G == * Gasoo * Ghost * Guccin Lakanois == H == * Haluisin Vaan * Haluun Olla * Harmitonta Huvii * Hattiwatti * Hidasteit * Hima * HLMKS * Homereis * Homma Menee Alas * Hotbox * Huolissani * Hygienia == I == * Ikijää == J == * Jackie Chan * Japanese Drip * Jumal Flow * Jumanji * Juonii == K == * Kaks * Kenkäboxi * Kenkäboxi [remix] * Killah * Kolme Michelin Tähtee * Kopioi * Koska Mä Voin * Kubenrapinat * Kuka Sua Ohjaa == L == * Lentokonetila * Lintutyylit * Loota, Pelti, Visiiri * Luu * Lähiö Lähiö * Lähiö Lähiö [remix] * Lähiörikas == M == * Marssi * Mies * Miksu * MILJ000000NA * Milt Se Tuntuu * Mist Sä Dikkaat * Mun Flow * Mun Vuosi == N == * Noin * Nokia Freestyle * Nomoreclublife == O == * Originaali * Osaatsä Uida? * Ota Tai Jätä == P == * Paardit * Pakko * PC * Peili * Plug * PPP * Pro * PS X VS * Pulappaa * Pummi Swag * PunasiaPäin * Purppura == R == * Raha Niinku Roskaa * Resepti * Rytmi Veres == S == * Sama Laulu * Satelliitit * Screenshotta * Shout-Out * Simppeli * Sisääntulo * Surulline * Syntynyt == T == * Tapa * Täälpäin Opittuu * Tönap == U == * Unelmist Kiinni == V == * Vimosen Päälle == W == * WUSSUP Kube
Kristillinen työväenpuolue

Kristillinen työväenpuolue (portugaliksi: Partido Trabalhista Cristão, PTC), aiemmin Kansallinen jälleenrakennus puolue (portugaliksi: Partido da Reconstrução Nacional, PRN), on poliittinen puolue Brasiliassa. ==Aiheesta muualla== *Kotisivut . Luokka:Brasilian puolueet
Merja Keskinen

Merja Keskinen (s. 3. syyskuuta 1959, Turku) on suomalainen taiteen maisteri (TaiK, 1988) ja tekstiilitaiteilija. Hän edustaa nykytekstiilitaidetta ja tulkitsee ympäröivää maailmaa väreillä. Teokset ovat pääsääntöisesti suurikokoisia, ja niissä hän käyttää erilaisten kehikoiden ja raamien ympärille ilman kangaspuita kudottuja kankaita. Teosten materiaalina Keskinen käyttää pääasiassa luonnonmateriaaleja, erityisesti pellavaa. Keskisen toteuttamiin tilaustöihin kuuluu tekstiiliteos ”Kind of Blue” (2012) Suomen Pariisin suurlähetystöön. Valtion kolmevuotisen taiteilija-apurahan hän sai vuonna 2016. Keskisen omia näyttelyitä on ollut Suomessa ja Japanissa. Ryhmä- ja yhteisnäyttelyihin hän on osallistunut Suomessa ja ulkomailla. Hän on taiteellisen työn lisäksi työskennellyt Finlaysonin suunnittelijana ja toiminut Almedahlsin julkisten tilojen tekstiilimallistojen suunnittelu- ja asiantuntijatehtävissä. Tekstiilitaiteilijat TEXO ry myönsi Keskiselle Vuoden tekstiilitaiteilija -tunnustuksen vuonna 2019. Vuonna 2021 hänelle myönnettiin valtion viisivuotinen taiteilijaprofessoriapuraha. ==Lähteet== Luokka:Suomalaiset tekstiilitaiteilijat Luokka:Vuonna 1959 syntyneet Luokka:Elävät henkilöt
Armenia (provinssi)

Armenia () oli Rooman valtakunnan provinssi, joka sijaitsi Vähässä-Aasiassa nykyisten Itä-Turkin ja Armenian alueilla. Provinssi oli lyhytikäinen ja olemassa ainoastaan vuosina 114–118. Muina aikoina alue oli itsenäistä Armenian kuningaskuntaa. Teoksen verkkoversio (Perseus) == Maantiede == Armenian provinssi sijaitsi Vähän-Aasian itäisissä sisäosissa nykyisen Itä- Turkin ja Armenian alueilla. Siihen kuuluivat sekä Armenia major, joka sijaitsi enemmän nykyisen Armenian alueella, sekä Armenia minor, joka sijaitsi enemmän nykyisen Turkin alueella. Provinssin länsipuolella sijaitsi Cappadocian provinssi ja eteläpuolella Mesopotamian provinssi. Provinssiin kuului pieni kaistale Mustanmeren rantaa sen itäpäässä. Provinssin pohjoispuolella sijaitsivat Kolkhis sekä Kaukasian Iberia ja Albania. Provinssin hallinnollinen keskus oli oletettavasti Artaksata (lat. Artaxata). === Kaupunkeja === Armenian roomalaisaikaisia kaupunkeja olivat muun muassa (suluissa latinankielinen nimi, mikäli eri): * Abarne * Amida * Analiba * Arane * Araurakos (Arauracus) tai Araurakoi (Arauraci) * Arsamosata * Artagira * Artaksata (Artaxata) * Carana * Dagalassos (Dagalassus) * Darana * Daskusa (Dascusa) * Elegia * Eriza * Ferendis (Pherendis) * Fufena (Phuphena) * Ingila * Kainepolis (Caenepolis) * Karkathiokerta (Carcathiocerta) * Kefa (Cepha) * Koissa (Coissa) * Maiferakta (Maipheracta) eli Martyropolis * Mazara * Mesoroma * Nikopolis (Nicopolis) * Oleotodoriza * Sabos (Sabus) * Sarisa * Satala * Sinebra * Suissa * Tefrike (Tephrice) * Teukila (Teucila) * Tigranokerta (Tigranocerta) * Tomisa * Tzimiska (Tzimisca) * Zara * Zenokopis (Zenocopis) * Zimara == Historia == Armenian kuningaskunnan alueesta tuli osa Roomaa keisari Trajanuksen aikana vuonna 114. Provinssi lakkautettiin jo vuonna 117, jolloin sen pääosa eli Armenia major palasi itsenäiseksi kuningaskunnaksi. Näin provinssi oli kuitenkin olemassa juuri Trajanuksen kauden lopussa vuonna 117 Rooman ollessa laajimmillaan. Armenia minor liitettiin Cappadocian provinssiin. Myöhemmin noin vuonna 293 Armenia minor erotettiin Cappadociasta omaksi provinssikseen. Näin tärkeimmät provinsseissa tapahtuneet muutokset alueella olivat: == Lähteet == *
Armenia (täsmennyssivu)

Armenia voi viitata seuraaviin: * Armenia, nykyinen valtio Kaukasiassa * Armenia, Rooman provinssi * Armenian kuningaskunta, historiallinen valtio ja alue (Armenia Major) * Vähä-Armenia (Armenia Minor), historiallinen alue * armenian kieli, indoeurooppalainen kieli
Assyria (provinssi)

Assyria () oli Rooman valtakunnan provinssi, joka käsitti alueen nykyisessä Irakissa. Provinssi oli lyhytikäinen, sillä alue oli Rooman hallussa vain vuosina 116–118. Teoksen verkkoversio (Perseus) == Maantiede == Assyrian provinssi käsitti alueen Parthiassa Tigris-joen itäpuolella nykyisen Irakin koillisosassa. Provinssin länsipuolella sijaitsi Mesopotamian provinssi ja pohjoispuolella Armenian provinssi. === Kaupunkeja === Assyrian roomalaisaikaisia kaupunkeja olivat muun muassa: * Arbela * Ktesifon (Ctesiphon) * Opis * Sabdata eli Sabata == Historia == Assyrian provinssi perustettiin roomalaisten vallattua alueen parthialaisilta keisari Trajanuksen aikana vuonna 116. Siitä luovuttiin jo keisari Hadrianuksen aikana vuonna 118, jolloin parthialaiset valtasivat sen takaisin. Se oli kuitenkin olemassa juuri Trajanuksen kauden lopussa vuonna 117 Rooman ollessa laajimmillaan. Tärkeimmät provinsseissa tapahtuneet muutokset alueella olivat: == Lähteet == *
Assyria (täsmennyssivu)

Assyria voi viitata seuraaviin: * Assyria, muinainen valtakunta Mesopotamiassa * Assyria, Rooman provinssi * assyrialaiset, nykyinen kansa * akkadin kieli eli assyrian kieli, kuollut itäseemiläinen kieli
Bithynia et Pontus

Bithynia et Pontus () oli Rooman valtakunnan provinssi, joka sijaitsi Vähän- Aasian pohjoisosassa nykyisen Turkin alueella. Teoksen verkkoversio (Perseus) == Maantiede == Bithynia et Pontuksen provinssi käsitti nimensä mukaisesti historiallisten Bithynian ja Pontoksen alueet Vähän-Aasian ja samalla nykyisen Turkin pohjoisrannikolla Mustanmeren rannalla. Sen lounaispuolella sijaitsi Asian provinssi, eteläpuolella Galatian provinssi ja kaakkoispuolella Cappadocian provinssi. Provinssin alueella oli vanhoja kreikkalaisia siirtokuntia sekä hellenistisellä kaudella perustettuja tai kreikkalaistuneita kaupunkeja. Provinssin hallinnollinen keskus oli Nikomedeia (lat. Nicomedia). === Kaupunkeja === Bithynia et Pontuksen roomalaisaikaisia kaupunkeja olivat muun muassa (suluissa latinankielinen nimi, mikäli eri): * Amastris * Amisos (Amisus) eli Pompeiopolis * Artane * Bithynion (Bithynium, Claudiopolis) * Diospolis * Dusai (Dusae) * Gangra eli Germanikopolis (Germanicopolis) * Hadrianopolis * Herakleia Pontike (Heraclea Pontica) * Iuliopolis (Juliopolis) eli Gordiukome * Kabira (Cabira) * Kaisareia (Caesarea) * Kalpe (Calpe) * Khalkedon (Calchedon) * Khelai (Chelae) * Kieros (Cierus) * Kios (Cius) * Komana (Comana) * Kratea (Cratea, Flaviopolis) * Laodikeia (Laodicea Pontica) * Lateai (Lateae) * Libyssa * Manoris * Neokaisareia (Neocaesarea), Bithynia * Neokaisareia (Neocaesarea) eli Sebaste, Pontos * Nikaia (Nicaea) * Nikomedeia (Nicomedia) * Nikopolis (Nicopolis) * Panteikhion (Pantichium) * (Pompeiopolis, Paflagonia)Pompeiopolis oli aluksi osa Bithynia et Pontuksen provinssia, mutta noin vuodesta 6–5 eaa. se kuului Galatian provinssiin. * Prusias (Prusa) * Psylla * Psyllion (Psyllium) tai Psillion * Rhebas * Sinope * Tebenda * Tieion (Tieum) * Zela * Zygopolis Huomautukset: == Historia == Bithynia oli aiemmin oma kuningaskuntansa. Sen alueesta tuli osa Rooman valtakuntaa vuonna 74 eaa., kun Bithynian viimeinen kuningas Nikomedes IV testamenttasi alueen Roomalle. Pontoksen länsiosan roomalaiset valtasivat vuonna 65 eaa. Bithynia et Pontuksen provinssi perustettiin näistä alueista joskus vuosien 65–63 eaa. välillä. Sen organisoi Pompeius Suuri. Augustuksen ajan provinssien jaossa Bithynia et Pontus luettiin senaatin provinsseihin. Provinssi oli olemassa muun muassa keisari Trajanuksen kauden lopussa vuonna 117 Rooman ollessa laajimmillaan. Marcus Aureliuksen aikana provinssista tuli keisarin provinssi. Provinssi lakkautettiin keisari Diocletianuksen noin vuonna 293 tekemän uudistuksen aikoihin, ja jaettiin kolmeksi provinssiksi, jotka olivat Bithynia, Diospontus ja Paphlagonia. Näin tärkeimmät provinsseissa tapahtuneet muutokset alueella olivat: == Lähteet == == Aiheesta muualla == *
Turun arkkipiispanvaali 2010

Turun arkkipiispanvaalissa 2010 valittiin seuraaja vuodesta 1998 arkkipiispana toimineelle Jukka Paarmalle. == Vaalitapa == Kirkkolain mukaan piispan vaalissa äänioikeutettuja ovatKirkkolaki 26.11.1993/1054, §16: # hiippakunnan papit; # hiippakunnan lehtorit; # hiippakunnasta hiippakuntavaltuustoon valitut maallikkojäsenet, kirkolliskokoukseen valitut maallikkoedustajat ja kirkkohallitukseen valittu maallikkojäsen;-- # hiippakunnan seurakuntien maallikkovalitsijat; # tuomiokapitulin lakimiesasessori ja maallikkojäsen. Arkkipiispan vaalissa lisäksi äänioikeus on muista kuin arkkihiippakunnasta valituilla kirkkolliskokouksen edustajilla, saamelaiskäräjien kirkolliskokoukseen valitsemalla edustajalla sekä muiden hiippakuntien hiippakuntavaltuustojen, tuomiokapitulien ja kirkkohallituksen jäsenillä. == Ehdokkaat == Vaalissa oli seitsemän ehdokasta: Nimi Työ Kari Mäkinen Turun arkkihiippakunnan piispa Miikka Ruokanen Helsingin yliopiston dogmatiikan dosentti Seppo Häkkinen Mikkelin hiippakunnan piispa Seppo Rissanen Suomen lähetysseuran johtaja Samuel Salmi Oulun hiippakunnan piispa Jouni Lehikoinen Turun Mikaelinseurakunnan kirkkoherra Martti Hirvonen Turun Katariinanseurakunnan kirkkoherra == Tulokset == Nimi Ensimmäisen kierroksen äänimäärä Toisen kierroksen äänimäärä Kari Mäkinen 393 593 Miikka Ruokanen 285 582 Seppo Häkkinen 263 - Seppo Rissanen 106 - Samuel Salmi 53 - Jouni Lehikoinen 43 - Martti Hirvonen 13 - == Lähteet == Luokka:Suomen evankelis- luterilaiset hiippakunnat
Muuramen liikennepaikka

Muuramen liikennepaikka () on rautatieliikennepaikka Muuramessa rataosalla . Se toimii matkustajaliikenteessä vain kohtauspaikkana. Liikennepaikalla on pääraiteen lisäksi yksi läpiajettava raide ja yksi kuormausraide. Muurame avattiin liikenteelle 1. marraskuuta 1977 rataosan avaamisen yhteydessä. == Lähteet == ==Aiheesta muualla== *Vaunut.org: Kuvia Muuramen liikennepaikalta *Tampere–Jyväskylä-rataosan kehittämisen yleis- ja ratasuunnitelmaa edeltävä hankearviointi (Väyläviraston julkaisuja 20/2021, pdf) (vayla.fi) Luokka:Keski-Suomen rautatieliikennepaikat Luokka:Muuramen rakennukset ja rakennelmat Luokka:Muuramen liikenne
Britannia prima

Britannia prima ( eli Britannia I) oli Rooman valtakunnan provinssi, joka sijaitsi Ison-Britannian saarella ja käsitti alueen nykyisessä Etelä- Englannissa. == Maantiede == Britannia priman eli ”Ensimmäisen Britannian” provinssi sijaitsi nykyisen Englannin etelä- ja lounaisosissa ja käsitti oletettavasti myös nykyisen Walesin. Sen itäpuolella sijaitsivat oletettavasti Flavia Caesariensiksen ja Maxima Caesariensiksen provinssit. Sen ja muiden saman ajan Britannian provinssien rajoja ei kuitenkaan tunneta kovin hyvin, ja myös niiden sijainnista on ollut erilaisia teorioita. Provinssin hallinnollisena keskuksena pidetään yleensä Coriniumia (nyk. Cirencester). == Historia == Britannia priman provinssi muodostettiin jakamalla aiempi Britannia superiorin provinssi kahdeksi provinssiksi, joista toinen oli Maxima Caesariensis. Tämä sijoitetaan keisari Diocletianuksen aikaan noin vuonna 293. Viimeistään muutos on ollut voimassa vuonna 312. Provinssi kuului Britannian diokeesiin. 300-luvulta lähtien se oli osa Gallian prefektuuria. Rooman valtakunnan jaon jälkeen vuodesta 395 provinssi oli osa Länsi-Roomaa ja kuului edelleen samoihin prefektuuriin ja diokeesiin. Provinssi lakkasi olemasta, kun roomalaiset vetäytyivät Britanniasta lopullisesti vuonna 410. Näin tärkeimmät provinsseissa tapahtuneet muutokset koko Britanniassa olivat: == Lähteet == Luokka:Roomalainen Britannia Luokka:Rooman provinssit
Britannia secunda

Britannia secunda ( eli Britannia II) oli Rooman valtakunnan provinssi, joka sijaitsi Ison-Britannian saarella ja käsitti alueen nykyisessä Pohjois- ja Keski-Englannissa. == Maantiede == Britannia secundan eli ”Toisen Britannian” provinssi sijoitetaan nykyisen Pohjois- ja Keski-Englannin alueelle. Se olisi ollut myöhäisroomalaisen Britannian provinsseista pohjoisin. Sen eteläpuolelle sijoitetaan Flavia Caesariensiksen provinssi. Näiden ja muiden saman ajan Britannian provinssien rajoja ei kuitenkaan tunneta kovin hyvin, ja myös niiden sijainnista on ollut erilaisia teorioita. Provinssin hallinnollisena keskuksena pidetään yleensä Eboracumia (nyk. York). == Historia == Britannia secundan provinssi muodostettiin jakamalla aiempi Britannia inferiorin provinssi kahdeksi provinssiksi, joista toinen oli Flavia Caesariensis. Tämä sijoitetaan keisari Diocletianuksen aikaan noin vuonna 293. Viimeistään muutos on ollut voimassa vuonna 312. Provinssi kuului Britannian diokeesiin. 300-luvulta lähtien se oli osa Gallian prefektuuria. Rooman valtakunnan jaon jälkeen vuodesta 395 provinssi oli osa Länsi-Roomaa ja kuului edelleen samoihin prefektuuriin ja diokeesiin. Provinssi lakkasi olemasta, kun roomalaiset vetäytyivät Britanniasta lopullisesti vuonna 410. Näin tärkeimmät provinsseissa tapahtuneet muutokset koko Britanniassa olivat: == Lähteet == Luokka:Roomalainen Britannia Luokka:Rooman provinssit
Flavia Caesariensis

Flavia Caesariensis () oli Rooman valtakunnan provinssi, joka sijaitsi Ison- Britannian saarella ja käsitti alueen nykyisessä Keski-Englannissa. == Maantiede == Flavia Caesariensiksen provinssi sijoitetaan nykyisen keskisen Englannin alueelle. Sen pohjoispuolelle sijoitetaan Britannia secundan provinssi, länsipuolelle Britannia priman provinssi ja eteläpuolelle Maxima Caesariensiksen provinssi. Näiden ja muiden saman ajan Britannian provinssien rajoja ei kuitenkaan tunneta kovin hyvin, ja myös niiden sijainnista on ollut erilaisia teorioita. Provinssin hallinnollisena keskuksena pidetään yleensä Lindumia (nyk. Lincoln). == Historia == Flavia Caesariensiksen provinssi muodostettiin jakamalla aiempi Britannia inferiorin provinssi kahdeksi provinssiksi, joista toinen oli Britannia secunda. Tämä sijoitetaan keisari Diocletianuksen aikaan noin vuonna 293. Viimeistään muutos on ollut voimassa vuonna 312. Provinssi kuului Britannian diokeesiin. 300-luvulta lähtien se oli osa Gallian prefektuuria. Rooman valtakunnan jaon jälkeen vuodesta 395 provinssi oli osa Länsi-Roomaa ja kuului edelleen samoihin prefektuuriin ja diokeesiin. Samassa yhteydessä siitä erotettiin ilmeisesti Valentian provinssi. Flavia Caesariensiksen provinssi lakkasi olemasta, kun roomalaiset vetäytyivät Britanniasta lopullisesti vuonna 410. Näin tärkeimmät provinsseissa tapahtuneet muutokset koko Britanniassa olivat: == Lähteet == Luokka:Roomalainen Britannia Luokka:Rooman provinssit
Sami Pienimäki

Sami Kalevi Pienimäki (s. 1976) on Jolla Oy:n perustaja ja toimitusjohtaja. Sami Pienimäen veli on Tomi Pienimäki. ==Lähteet== ===Viitteet=== Luokka:Suomalaiset yritysjohtajat Luokka:Suomalaiset yrittäjät Luokka:Elävät henkilöt Luokka:Vuonna 1976 syntyneet
Maxima Caesariensis

Maxima Caesariensis () oli Rooman valtakunnan provinssi, joka sijaitsi Ison- Britannian saarella ja käsitti alueen nykyisessä Etelä-Englannissa. == Maantiede == Maxima Caesariensiksen provinssi sijoitetaan nykyisen Englannin etelä- ja kaakkoisosiin. Sen pohjoispuolella sijaitsi oletettavasti Flavia Caesariensiksen provinssi ja länsipuolella Britannia priman provinssi. Sen ja muiden saman ajan Britannian provinssien rajoja ei kuitenkaan tunneta kovin hyvin, ja myös niiden sijainnista on ollut erilaisia teorioita. Provinssin hallinnollisena keskuksena pidetään yleensä Londiniumia (nyk. Lontoo). == Historia == Maxima Caesariensiksen provinssi muodostettiin jakamalla aiempi Britannia superiorin provinssi kahdeksi provinssiksi, joista toinen oli Britannia prima. Tämä sijoitetaan keisari Diocletianuksen aikaan noin vuonna 293. Viimeistään muutos on ollut voimassa vuonna 312. Provinssi kuului Britannian diokeesiin. 300-luvulta lähtien se oli osa Gallian prefektuuria. Rooman valtakunnan jaon jälkeen vuodesta 395 provinssi oli osa Länsi-Roomaa ja kuului edelleen samoihin prefektuuriin ja diokeesiin. Provinssi lakkasi olemasta, kun roomalaiset vetäytyivät Britanniasta lopullisesti vuonna 410. Tärkeimmät provinsseissa tapahtuneet muutokset koko Britanniassa olivat: == Lähteet == Luokka:Roomalainen Britannia Luokka:Rooman provinssit
Lindholmen (Tukholma)

Lindholmen on Mälarenin pieni saari Tukholman kaupunkialueella. == Maantietoa == Lindholmen sijaitsee Mälarenin itäosassa Klubbfjärdenin etelärannan tuntumassa Mörtvikenin suulla. Saaren pituus on 230 metriä ja leveys on 80 metriä. Siitä on 80 metriä mantereelle, joka on Gröndalissa Mörtviikenin ja Vintervikenin välinen niemi. Saaren lounaispuolella sijaitsee 130 metrin päässä Rotholmen, joka on samankokoinen saari. Saarella ei ole kiinteää asutusta, joten sitä voi pitää mökkisaarena. == Historiaa == Saari oli 1700-luvulla suosittu viikonloppujen päiväretkipaikka. Vuodesta 1776 alkaen hallinnoi saarta Augustibröderna, sitten 1836–1912 Svea Orden, ne olivat molemmat isänmaallisia ja sisäisesti järjestäytyneitä veljesjärjestöjä. Saaren kesämökit ovat vanhoja ja jotkin ovat peräisin 1880-luvulta asti. Saaren nimi oli vuoteen 1836 asti Vasaholmen, sitten Sveaholmen vuoteen 1880, jolloin saaren ja naapurisaaren Rotholmenin osti kelloseppä Johan Gustaf Linderoth. Hän palautti saaren nimeksi Lindholmen, joka sillä oli ollut ennen Vasaholmeniksi nimeämistään. Linderoth viihtyi saarella hyvin, mutta hänen poikansa yritti lahjoitta sen Tukholman kaupungille vuonna 1923. Kaupunki kuitenkin kieltäytyi ja se joutui Nitroglyseriin Aktiebolagetille, joka oli Alfred Nobelin omistama yritys ja jolla oli yrityksen rakennuksia Vintervikenillä. Kun Tukholman kunta osti Vintervikenin vuonna 1973, otettiin myös saaret maa-alueen mukana. Saaren toimintaa hallinnoi nykyään Fritidsgården Klubbensborg. Lindholmen 2009d.jpg|Näkymä Lindholmenilta Lindholmen 2010b.jpg|Kesäasunto Lindholmen, Kastellet, febr 2021.jpg|Kastellet == Katso myös == * Luettelo Mälarenin saarista == Lähteet == === Huomioita === === Viitteet === == Aiheesta muualla == Luokka:Mälarenin saaret Luokka:Tukholman kunta
Valentia (provinssi)

Valentia () oli Rooman valtakunnan provinssi, joka sijaitsi Ison-Britannian saarella. Sen tarkkaa sijaintia ei kuitenkaan tunneta. Teoksen verkkoversio (Perseus) Erään ehdotuksen mukaan nimellä Valentia olisikin viitattu Britannian diokeesiin, ja koko ajatus Britannian viidennestä provinssista perustuisi väärinkäsitykseen. == Maantiede == Valentian provinssin sijaintia ei tunneta. Siitä on ollut useita teorioita. Aiemmin se on sijoitettu usein roomalaisen Britannian pohjoisimpaan osaan, Hadrianuksen vallin ja Antoninuksen vallin väliselle alueelle. Se on sijoitettu myös muun muassa Hadrianuksen vallin eteläpuolelle tai lähistölle sekä nykyiseen Walesiin. Erään ehdotuksen mukaan provinssi olisi lohkottu Flavia Caesariensiksen provinssista. Provinssin hallinnolliseksi keskukseksi on ehdotettu Luguvaliumia (nyk. Carlisle). == Historia == Valentian provinssi perustettiin keisari Theodosius I:n aikana vuoden 367 jälkeen, kenties noin vuonna 370. Se oli osa Länsi-Roomaa ja kuului Gallian prefektuuriin ja Britannian diokeesiin. Tärkeimmät provinsseissa tapahtuneet muutokset koko Britanniassa olivat: == Lähteet == Luokka:Rooman provinssit
Valentia

Valentia (lat.; ) voi viitata seuraaviin: == Antiikki == * Valentia, Rooman provinssi * Valentia, kaupunki Galliassa, nykyinen Valence Ranskassa * Valentia, kaupunki Hispaniassa, nykyinen Valencia Espanjassa * Valentia, kaupunki Sardiniassa, nykyinen Nuragus == Nykyaika == * Valentia (Valentia Island), saari Irlannissa == Lähteet ==
Horatio Fitch

Horatio May Fitch (16. joulukuuta 1900 Chicago, Yhdysvallat – 4. toukokuuta 1985 Estes Park, Yhdysvallat) oli yhdysvaltalainen pikajuoksija. Hän voitti hopeaa Pariisin kesäolympialaisissa 1924 400 metrin juoksussa ajalla 48,4 sekuntia. Semifinaalissa hän juoksi oman ennätyksensä ja uuden olympiaennätyksen 47,8 sekuntia. ==Lähteet== Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1900 syntyneet Luokka:Vuonna 1985 kuolleet
Guy Butler

Guy Montagu Butler (25. elokuuta 1899 Harrow, Yhdistynyt kuningaskunta – 22. helmikuuta 1981 St. Neots, Yhdistynyt kuningaskunta) oli brittiläinen pikajuoksija. Antwerpenin kesäolympialaisista 1920 hän voitti kultaa 4 × 400 metrin viestijuoksusta ja hopeaa 400 metrin juoksusta. Seuraavissa vuoden 1924 Pariisin olympialaisissa hän voitti pronssia sekä 400 metrin juoksusta että 4 × 400 metrin viestijuoksusta. ==Lähteet== Luokka:Brittiläiset pikajuoksijat Luokka:Brittiläiset olympiavoittajat Luokka:Vuonna 1899 syntyneet Luokka:Vuonna 1981 kuolleet
Australiansassafrakset

Australiansassafrakset (Atherosperma) on Atherospermataceae-heimoon kuuluva pieni kasvisuku. Sukuun kuuluu viisi lajia. Lajeista tunnetuin on australiansassafras (Atherosperma moschatum) ja siitä on erotettu myös alalajeja. == Lajeja ja alalajeja == * Atherosperma dilatatum * Atherosperma elongatum * Atherosperma moschatum – australiansassafras ** Atherosperma moschatum ssp. integrifolium ** Atherosperma moschatum ssp. moschatum * Atherosperma muticum * Atherosperma tasmanicum == Katso myös == * sassafrasit (Sassafras) == Lähteet == == Aiheesta muualla == * Kassu – Kasvien suomenkieliset nimet: Australiansassafrakset (Atherosperma) * Global Biodiversity Information Facility (GBIF): Atherosperma * World Flora Online: Atherosperma Luokka:Laurales
Monni Himari

Marinella "Monni" Himari (s. 1985 Hämeenlinna) on suomalainen kirjailija, retkeilytoimittaja ja luontokuvaaja. Himari julkaisi esikoisteoksensa Erältä, eräistä omakustanteena vuonna 2020 purettuaan kustannussopimuksen. Himari on tunnettu Lappi-aiheisista kirjoituksistaan ja hän on yksi harvoja erätarinoita kirjoittavia naisia. Himari asuu Pohjois-Norjassa, Finnmarkin läänissä sijaitsevassa Lakselvin kaupungissa. == Ura == Monni Himari valmistui ylioppilaaksi Hämeenlinnan yhteiskoulun lukiosta vuonna 2004. Vuonna 2005 Himari aloitti opinnot Savonia-ammattikorkeakoulun Kuopion Muotoiluakatemiassa ja valmistui teolliseksi muotoilijaksi vuonna 2009. Himari tunnetaan Kaukokaipuu-nimisestä matkablogista. Himari keksi Instagramin suositun #suomiretki-tempauksen. Himari ollut mukana Retkipaikan Yle TV1:n julkaisemassa TV-sarjassa Metsien kätkemä. Himari toimi Suomi 100 -juhlavuonna Suomen Luonnonpäivän lähettiläänä. PING Helsinki on sisältömarkkinointiin ja vaikuttajamarkkinointiin erikoistunut asiantuntijayritys. PING Helsinki start- upin perustivat Inna-Pirjetta Lahti, Aku Varamäki, Sanna Salovuori ja Marinella Himari. Vuonna 2017 Himari toimi sosiaalisen median sisällöntuottajana GimmeYaWallet Productions Oy:lla. GimmeYaWallet Productions Oy on suomalainen tuotantoyhtiö. Himari vastasi Madventuresin Mad Cook Show -ohjelman sosiaalisesta mediasta. Marinella Himari on työskentelee SEO- konsulttina hakukoneoptimoinnin parissa. Hän on perustanut SEO MasterClass -koulutussivuston sekä luovan kirjoittamisen koulutuksiin erikoistuneen Kirjoittaminen.fi-sivuston. Himari on perustanut Eräkirjamessut, jotka järjestettiin Riihimäen Kansainvälisten Erämessujen yhteydessä kesällä 2024. == Tausta == Marinella Himari syntyi Hämeenlinnassa vuonna 1985. Hän vietti lapsuutensa Hämeenlinnassa sähköasentajaisän ja ompelijaäidin yhtenä neljästä lapsesta. Kaikki lapset ovat tyttöjä. Himari on toiseksi vanhin. Himari on turkulaisen matrikkelitaiteilija Aines Ilmari Himarin lapsenlapsenlapsi. Himarin isän äiti, Aineksen tytär Maija-Liisa "Maisa" Himari työskenteli 40 vuotta Hämeen Sanomien kulttuuritoimittajana ja menestyi runonlausunnassa. == Teokset == * Vaella, kalasta, rakasta. SKS Kirjat, 2021. * Erältä, eräistä. Wilder Mind Media, 2020. == Palkinnot ja tunnustukset == * Suomen 2. suosituin matkablogi, Cision, 2017 * Suomen paras matkablogi, The Blog Awards Finland, 2016 * Suomen suosituin matkablogi, Cision, 2015 * Suomen 2. suosituin matkablogi, Cision, 2014 * Suomen suosituin matkablogi, Cision, 2013 ==Lähteet== == Aiheesta muualla == * Kaukokaipuu matkablogi * Monni Himarin viralliset kotisivut * Marinella Himari Internet Movie Databasessa Luokka:Suomalaiset bloginpitäjät Luokka:Vuonna 1985 syntyneet Luokka:Elävät henkilöt
Australiansassafras

Australiansassafras (Atherosperma moschatum) on Atherospermataceae-heimoon kuuluva kasvilaji. Lajia kasvaa luonnossa Australiassa Uuden Etelä-Walesin, Victorian ja Tasmanian osavaltioissa. Australiansassafras voi olla kasvumuodoltaan pensasmainen tai korkea puu. Australiansassafras on ainavihanta ja voi kasvaa noin 2–30 metriä korkeaksi. Kasvin kaikki osat ovat aromaattisia. Australiansassafras kasvaa lauhkean vyöhykkeen sademetsissä 40–1100 metrin korkeudella merenpinnasta. Australiansassafras kasvaa usein yhdessä etelänpyökkien (Nothofagus) kanssa. == Käyttö == Australiansassafrasista saadaan puutavaraa, mutta koristeellisen ulkomuotonsa vuoksi sitä voidaan kasvattaa myös koristekasvina puutarhoissa lämpimillä alueilla. Lisäksi lajin tuoreesta sekä kuivatusta kaarnasta on valmistettu yrttiteetä perinteisessä lääkinnässä. Kaarnaa on käytetty myös oluen panemisessa. Australiansassafras saattaa kuitenkin olla myrkyllinen. == Lähteet == * Useful Temperate Plants: Atherosperma moschatum === Viitteet === == Aiheesta muualla == * Global Biodiversity Information Facility (GBIF): Atherosperma moschatum Luokka:Laurales
Bad Bramstedt

Bad Bramstedt on kylpyläkaupunki Segebergin piirikunnassa Schleswig-Holsteinin osavaltiossa Pohjois-Saksassa. Terveysmatkailu ja -palvelut ovat kaupungin keskeinen elinkeino. == Maantiede == Bad Bramstedt sijaitsee Pohjois-Saksan alangolla Schleswig-Holsteinin eteläosassa Hampuri–Kiel–Lyypekki-kolmion piirissä. Etäisyys Hampurista on noin 40 kilometriä pohjoiseen, Kielistä noin 50 kilometriä lounaaseen ja Lyypekistä noin 50 kilometriä länteen. Ajomatka Hampurin keskustasta on noin 48 kilometriä. Kaupunki on historiallisen Hærvejen-reitin (Ochsenweg) varrella. Reitti kulkee Viborgista Wedeliin. Bad Bramstedtin lähimmät naapurikaupungit ovat Neumünster pohjoisessa ja Quickborn etelässä. Bad Bramstedt on osa Holsteiner Auenlandia, joka aiemmin tunnettiin nimellä "Grüne Mitte Holstein", "Vehreä keskinen Holstein". Holsteiner Auenland -nimi kehitettiin ennen kaikkea matkailun edistämiseksi. Alueen väkiluku on noin 91 000 ja pinta-ala 843 neliökilometriä. == Historia == Ensimmäinen asiakirjamaininta Bramstedtista on vuodelta 1274. Kauppalana paikkakunta mainitaan ensi kerran 1448, ja ensimmäinen Roland-patsas pystytettiin 1533. Alueen ensimmäinen terveyslähde löydettiin 1681. Nykyinen kivinen Roland-patsas, Roland von Bramstedt, pystytettiin 1693. Bad Bramstedt kehittyi voimallisesti 1800-luvulla: valtatie (Chaussee) Kielistä Altonaan avattiin 1833, ensimmäinen suolavesikylpylä perustettiin 1879 ja paikkakunta liitettiin rautatieverkkoon 1898. Kaupunkioikeudet Bad Bramstedt sai 1910 ja sen nimeen liitettiin virallisesti "Bad". Kaupungin asemaa kylpyläkeskuksena kehitettiin maailmansotien välisenä aikana. Toimintaa kehittämässä ollut liikemies Oskar Alexander murhattiin Oranienburgin keskitysleirillä 1942. Bad Bramstedtin historiallisia rakennuksia ovat muun muassa Bramstedter Schloss, Bramstedtin linna, joka toimii kulttuurikeskuksena ja kirkko Maria-Magdalenen- Kirche, jonka historia alkaa 1300-luvun taitteesta. Bramstedtin seurakunnasta on ensimmäinen maininta vuodelta 1316. == Talous ja liikenne == Terveysturismi on merkittävä Bad Bramstedtin taloudelle. Kaupungin pohjoisosassa sijaitsee teollisuusalue. Bad Bramstedt sijaitsee rataosuudella Hampuri- Altona–Neumünster, kaupungissa on kaksi rautatieasemaa: Bad Bramstedt „Kurhaus“ ja Bad Bramstedt. Maantieliikenteen pääväyliä ovat Bundesstraße 4 ja Bundesstraße 206. Moottoritie BAB 7 kulkee kaupungin itäpuolitse. Bad Bramstedtin liittymä on Saksan halki vievän moottoritien pohjoisimpia, sen numero on 17. == Viitteet == == Aiheesta muualla == *Bad Bramstedt, Schleswig- Holstein, Saksa — Sunrise, Sunset, and Daylength Luokka:Schleswig-Holsteinin kunnat Luokka:Saksan kaupungit
Pasieka

Pasieka on ainakin seuraavien alueiden nimi Puolassa: * Pasieka, saari Oderjoessa Opolen kaupungissa * Pasieka, kylä Izbica Kujawskan kunnassa, Włocławekin piirikunnassa, Kujavia-Pommerin voivodikunnassa * Pasieka, kylä Modliborzycen kunnassa, Janówin piirikunnassa, Lublinin voivodikunnassa * Pasieka, kylä Kraśnikin kunnassa, Kraśnikin piirikunnassa, Lublinin voivodikunnassa * Pasieka, kylä Miastkon kunnassa, Bytówin piirikunnassa, Pommerin voivodikunnassa
Hyvästi Columbus

Hyvästi Columbus (Goodbye, Columbus) on Larry Peercen ohjaama romanttinen draamakomediaelokuva vuodelta 1969, joka perustuu Philip Rothin samannimiseen esikoisromaaniin. Pääosia näyttelevät Richard Benjamin ja Ali MacGraw, jotka molemmat olivat ensikertalaisia. == Juoni == Kirjastossa työskentelevä humanistipoika Neil ihastuu vauraan liikemiesperheen urheilulliseen tyttäreen Brendaan, joka vapaamielisyydestään huolimatta suhtautuu pidättyväisesti ehkäisyvälineisiin. Ongelmia aiheuttaa myös perheiden erilaisuus huolimatta siitä, että molemmat ovat juutalaisia. == Vastaanotto == Arnold Schulman oli elokuvasta ehdolla parhaan sovitetun käsikirjoituksen Oscar-palkinnon saajaksi. Ali MacGraw palkittiin Golden Globe -gaalassa vuoden lupaavimpana tulokkaana. Hyvästi Columbus jakoi aikoinaan mielipiteitä käsittelemällä seksiasioita avoimesti. Sitä syytettiin myös huonon kuvan antamisesta juutalaisista. Helsingin Sanomien Pertti Avola totesi vuoden 1990 televisioesityksen alla, että elokuva vaikuttaa paljon sovinnaisemmalta kuin tekoaikanaan. Hän moitti elokuvaa Rothin tarinan latistamisesta ja päähenkilöiden ohuudesta, mutta kirjoitti sen olevan parhaimmillaan pienissä yksityiskohdissa, kuten havainnoissaan ihmisten käyttäytymisestä. == Lähteet == == Aiheesta muualla == * Luokka:Yhdysvaltalaiset romanttiset komediat Luokka:Vuoden 1969 yhdysvaltalaiset elokuvat
Harri Gustafsberg

Harri Gustafsberg on suomalainen tietokirjailija, valmentaja ja entinen poliisi. Koulutukseltaan hän on filosofian tohtori ja turvallisuushallinnon maisteri. == Ura == Gustafsberg kasvoi Kittilässä ja opiskeli lukion jälkeen karttapiirtämistä Rovaniemellä. Vuonna 1989 hän pääsi Tampereen Poliisiammattikorkeakouluun. Gustafsberg toimi poliisin Valmiusyksikkö Karhussa vuoteen 2014. Viimeiset kymmenen vuotta hän työskenteli kouluttajana ja operatiivisena johtajana. Gustafsberg on tutkinut mielen suorituskykyä ja sen valmentamista. Hän on kirjoittanut tietoteokset Mielen valmentamisella optimaaliseen suoritukseen (2014), Tilannetaju (2017, Helena Åhmanin kanssa) ja Karhuryhmä (2019, Heidi Holmavuon kanssa). Gustafsberg on toiminut myös yrityspuhujana ja valmentajana. == Perhe == Harri Gustafsberg oli naimisissa vuoteen 2011 saakka hyvinvointiyrittäjä Jutta Larmin kanssa. Gustafsberg on adoptoinut Larmin ja Larmin menehtyneen puolison liikemies Petteri Jussilan pojan. Avioituessaan Gustafsberg ja Larm vaihtoivat molemmat sukunimeä ja ottivat yhteiseksi sukunimekseen Gustafsberg. ==Teokset== * * * * * * Gustafsberg, Harri & Ollikainen, Milla: Karhuryhmä 2 – Matkalla mielen mestariksi. Helsinki: Otava, 2022. ISBN 978-951-1-42871-8. == Lähteet == == Aiheesta muualla == *Harri Gustafsberg ja tiimi *Seura: Karhuryhmän tutkija- kouluttaja Harri Gustafsberg: ”Haluan ymmärtää ihmisen kehon ja mielen yhteyttä mahdollisimman paljon” (26.5.2020) *Yle: Harri Gustafsberg koki outoja Karhuryhmän poliisina, kunnes tajusi kärsineensä stressireaktiosta – 10 neuvoa, joilla paineita voi hallita (19.1.2020) Luokka:Suomalaiset poliisit Luokka:1960-luvulla syntyneet Luokka:Elävät henkilöt
Emma Lampert Cooper

Emma Lampert Cooper (24. helmikuuta 1855 Nunda – 30. heinäkuuta 1920 Pittsford) oli yhdysvaltalainen taidemaalari. Omana aikanaan hän oli erittäin arvostettu taiteilija. http://eclecticlight.co/2016/08/22/into-the-light- emma-lampert-cooper-the-invisible-wife/ == Elämänvaiheita == Emma Lampert syntyi saksalaistaustaiseen perheeseen. Isällä oli nahka-alan yritys, joka oli menestyvä ja perhe muutti Rochesteriin. Lampert sai peruskoulutuksensa Wells Collegessa, Aurorassa, New Yorkin osavaltiossa. Hänen taiteellisiin kykyihinsä kiinnitti huomiota paikallinen miljonääri, joka omisti taidegallerian. Hän piti kaupungissa omaa ateljeeta vuosina 1870-1886 ja oli perustamassa kaupungin taideseuraa vuonna 1877. Opintojaan hän jatkoi New Yorkissa, missä hänen opettajansa oli William Merrit Chase. Monien nuorten yhdysvaltalaisten taiteilijoiden tapaan myös Lampert matkusti Pariisiin. Siellä hänen työnsä oli esillä Pariisin salongissa vuonna 1887. Hän oli Alankomaissa Hein Keverin oppilaana vuonna 1891. Hän kävi välillä Yhdysvalloissa, missä aloitti työt taideopettajana. Alankomaihin hän palasi vuonna 1895, jolloin tapasi Colin Campbell Cooperin. Avioliittoon heidät vihittiin vuonna 1897. Pariskunta teki yhdessä maalausmatkan Välimeren maihin ja Intiaan. http://www.rbscp.lib.rochester.edu/finding-aids/D66 Kotinsa pariskunta perusti New Yorkiin. He matkustelivat paljon Euroopassa. Yhteisnäyttelyn he pitivät vuonna 1915 ja Lampert Cooper tunnettiin myös ulkomailla. Hän sai töistään paremman kritiikin kuin miehensä ja myös yleisö piti niistä enemmän. Hän piti samana vuonna yhteisnäyttelyn muiden naistaiteilijoiden kanssa. Lampert Cooper maalasi maisemia, kukka-asetelmia ja miniatyyreja sekä kuvitti lastenkirjoja. Hän kuitenkin huomasi, että naistaiteilijan on vaikea luoda uraa vain näillä aiheilla ja valisti aloittelevia naistaiteilijoita että eivät jää vain näihin aiheisiin. http://www.hellenicaworld.com/Art/Paintings/en/EmmaLampertCooper.html Lampert Cooper hoiti elämänsä aikana myös alansa luottamustehtäviä. Hän kuului Rochesterin taideseuran ja Philadelphia Water Color Clubien johtokuntaan ja Naisten taideyhdistykseen New Yorkissa ja Kanadassa. Lisäksi hän oli Pennsylvanian taideakatemian jäsen. Nykaikana Lampert Cooperin maalauksia on ollut esillä huutokaupoissa. Hänen maalaustensa hinnat ovat vaihdelleet 125- 6500 dollarin välillä. http://www.mutualart.com/Artist/Emma-Lampert- Cooper/D089965B648DB179 == Lähteet == == Aiheesta muualla == * http://www.icherafineart.com/artists/emma-lampert-cooper/ Luokka: Yhdysvaltalaiset taidemaalarit Luokka: Vuonna 1855 syntyneet Luokka: Vuonna 1920 kuolleet
Soeng Hyang

Soeng Hyang, tai Soenghyang (koreaksi 성향), (s. 15. huhtikuuta 1948) on yhdysvaltalainen zen-opettaja ja Kwan Um School of Zenin pääopettaja. Hän on toiminut koulun pääopettajana vuodesta 2004 lähtien. Soeng Hyang syntyi vuonna 1948 Providencessa, Rhode Islandin osavaltiossa. Hänen synnyinnimensä on Barbara Rhodes. Hän on kertonut, että hänen lapsuudenkotiaan vaivasivat alkoholiongelmat ja tiuhaan tahtiin muuttaminen. Soeng Hyang kertoi oppineensa jo nuorena, että asiat eivät ole pysyviä, vaan ne muuttuvat jatkuvasti. 1970-luvun alussa hän oli mukana hippiliikkeessä ja alkoi käyttää tuolloin psykedeelisiä huumeita. Muutaman vuoden kuluttua hän alkoi harrastaa joogaa ja meditaatiota päästäkseen eroon huumeista.. Soeng Hyang alkoi opiskella Seungsahn-nimisen zenmestarin alaisuudessa vuonna 1972 ja sai viisi vuotta myöhemmin tältä opetusluvan. Soeng Hyang on ollut tärkeässä roolissa avaamassa buddhalaisuutta seksuaali- ja sukupuolivähemmistöille. Lisäksi hän on yksi ensimmäisistä buddhalaisen yhteisön (sanghan) johtohahmoista, jotka kuuluvat itse seksuaalivähemmistöön. Soeng Hyangilla on yksi tytär ja hän asuu yhdessä puolisonsa Maryn kanssa Kaliforniassa. Ammatiltaan Soeng Hyang on sairaanhoitaja.. == Lähteet == Luokka:Buddhalaiset opettajat Luokka:Zen Luokka:Yhdysvaltalaiset uskonnolliset johtajat Luokka:Buddhalaisuus Yhdysvalloissa Luokka:Vuonna 1948 syntyneet Luokka:Elävät henkilöt
Norrlångvik

Norrlångvik on kylä Kemiönsaaren kunnassa. Kylä sijaitsee Kemiön länsiosassa pitkän ja kapean Norrlångvikenin merenlahden pohjukassa. Norrlångvikin asutus sijaitsee mereen laskevan Långvikbäckenin laaksossa. Laakso on tasaista peltomaata muun kyläalueen ollessa metsää ja kalliosaarekkeita. Kyläalueen etelälaidalla on myös hieman peltoa ja asutusta. Norrlångvikin kuusi kantatilaa mainitaan jo vuoden 1566 kymmenysluettelossa. Alkuperäisellä kylätontilla sijaitsee enää Östergård. Muut talot ovat isojaon jälkeen siirretty omille mailleen. 1900-luvun alkuvuosikymmeninä kantatiloista lohkottiin useita pientiloja. Uudisrakentamista kylässä on ollut vähäisesti, mutta meren rannalle on rakennettu kesämökkejä. ==Lähteet== Luokka:Kemiön kylät